CELEX: 62014TA0658
Language: bg
Date: 2015-10-07 00:00:00
Title: Дело T-658/14: Решение на Общия съд от 7 октомври 2015 г. — Jurašinović/Съвет (Достъп до документи — Регламент (ЕО) № 1049/2001 — Документи, разменени с Международния наказателен съд за бивша Югославия в рамките на процес — Решение, взето след като Общият съд частично отменя първоначалното решение — Частичен отказ на достъп — Изключение, свързано със защитата на международните отношения)

30.11.2015   
            
            
               BG
            
            
               Официален вестник на Европейския съюз
            
            
               C 398/55
            
         Решение на Общия съд от 7 октомври 2015 г. — Jurašinović/Съвет
   (Дело T-658/14) (1)
   
   ((Достъп до документи - Регламент (ЕО) № 1049/2001 - Документи, разменени с Международния наказателен съд за бивша Югославия в рамките на процес - Решение, взето след като Общият съд частично отменя първоначалното решение - Частичен отказ на достъп - Изключение, свързано със защитата на международните отношения))
   (2015/C 398/69)
   Език на производството: френски
   
      Страни
   
   
      Жалбоподател: Ivan Jurašinović (Анже, Франция) (представители: O. Pfligersdorffer и S. Durieu, адвокати)
   
      Ответник: Съвет на Европейския съюз (представители: E. Rebasti и A. Jensen)
   
      Предмет
   
   Искане за отмяна на решението на Съвета от 8 юли 2014 г., с което на жалбоподателя е отказан пълен достъп до някои документи, разменени с Международния наказателен съд за бивша Югославия в рамките на процеса срещу г-н A. Gotovina, и което е взето след частичната отмяна на първоначалното решение с решение от 3 октомври 2012 г., Jurašinović/Съвет (T-63/10, Сб., EU:T:2012:516)
   
      Диспозитив
   
   
               1)
            
            
               Няма основание за произнасяне по жалбата, доколкото искането за отмяна на решението на Съвета на Европейския съюз от 8 юли 2014 г., с което на г-н Ivan Jurašinović е отказан пълен достъп до някои документи, разменени с Международния наказателен съд за бивша Югославия в рамките на процеса срещу г-н A. Gotovina, и което е взето след частичната отмяна на първоначалното решение с решение от 3 октомври 2012 г., Jurašinović/Съвет (T-63/10, Сб., EU:T:2012:516), се отнася до документи с номера 7, 25, 33, 34 и 36.
            
         
               2)
            
            
               Отхвърля жалбата в останалата ѝ част.
            
         
               3)
            
            
               Осъжда г-н Ivan Jurašinović да понесе наред с направените от него съдебни разноски и тези на Съвета.
            
         
      (1)  ОВ C 380, 27.10.2014 г.